Afrički kup nacija 1988.
Afrički kup nacija 1988. je bilo 16. kontinentalno nogometno takmičenje Afrike. Prvenstvo se odigralo u Maroku od 13. do 27. marta 1988. godine. Na turniru je učestvovalo osam ekipa. Na kraju prvenstva Kamerun je drugi put u svojoj historiji osvojio šampionsku titulu. Drugo mjesto je osvojila Nigerija a treće Alžir. Lakhdar Belloumi, Roger Milla, Abdoulaye Traoré i Gamal Abdelhamid su bili najbolji strijelci prvenstva sa dva postignuta gola.